laion/Wikipedia-Exotic huggingface dataset:
תוכנית ג'ונסטון

תוכנית המים המאוחדת של עמק הירדן (באנגלית: Jordan Valley Unified Water Plan), הידועה בשם תוכנית ג'ונסטון (Johnston Plan), הייתה תוכנית שהגה שגרירו המיוחד של נשיא ארצות הברית דווייט אייזנהאואר, אריק ג'ונסטון, בשנות החמישים, במטרה לתווך בין ישראל לשכנותיה (סוריה, ירדן ולבנון) בנושא חלוקת מימיו של נהר הירדן. בשנת 1953 החלה ישראל בבניית המוביל הארצי, אולם לאחר איומי ארצות הברית כי תפסיק את הסיוע לישראל בשל התנגדות מדינות ערב לפרויקט והפסקת הפרויקט על ידי ישראל, החליט נשיא ארצות הברית דאז דווייט אייזנהאואר למנות את אריק ג'ונסטון כנציגו המיוחד לבדיקת נושא חלוקת מימי הירדן בין ישראל לשכנותיה. ג'ונסטון פעל לחקר הנושא בין השנים 1953–1955, ופרסם את מסקנותיו באוקטובר 1955. עיקרי התוכנית הם: ייבנה סכר בחלק העילי של הירמוך, במאקארין, במטרה לאגור מים שיופנו להשקיית בקעת הירדן. סמוך למקום הישפכו של הירמוך אל הירדן ייבנה סכר שיטה את מי הירמוך אל תעלת עבדאללה הירדנית. הכנרת תשמש מאגר מים לירדן ולירמוך ותספק מים לישראל וירדן. חלוקת מי הירדן אמורה הייתה להתבסס על מתווה בו נלקחו בחשבון חלקן של המדינות באגן הניקוז של מקורות הירדן, הכנרת ויובלי הירדן התחתון, צורכי משק המים בכל מדינה, ותביעותיהן לניצול המים לפרויקטי הטיה עתידיים החלוקה בוצעה לפי חשוב שנתי של 1,287 מלמ"ק באגן הניקוז: לבנון - 35 מיליון מ"ק מהחצבני, כ-3% סוריה - 132 מיליון מ"ק, כ-11% (90 מהירמוך, 22 מהירדן, 20 מהבניאס) ירדן - 720 מיליון מ"ק, כ-55% (100 מהירדן, 377 מהירמוך, 243 מיובלי הירדן המזרחיים) ישראל - 400 מיליון מ"ק, כ-31% (375 מהירדן, 25 מהירמוך) התוכנית התקבלה על ידי ישראל וירדן, אך נדחתה על ידי הליגה הערבית בעקבות חשש סורי שקבלתהּ עשויה להתפרש כהכרה בישראל. למרות הדחייה, הפכה תוכנית ג'ונסטון לבסיס הסתמכות לגבי חלוקה צודקת של המים. המלחמה על המים משה שמש, המאבק הערבי על המים נגד ישראל 1959–1967, עיונים בתקומת ישראל 7, 1997
ניקולאי צ'רנישבסקי

ניקולאי גברילוֹביץ' צֶ'רנישֶׁבסקי (בכתב רוסי: Николай Гаврилович Чернышевский;‏ 24 ביולי 1828 - 29 באוקטובר 1889) היה מבקר ספרות, פילוסוף, עורך ומהפכן רוסי במחצית השנייה של המאה ה-19. צ'רנישבסקי נולד בסראטוב במשפחת כומר. תחילה קיבל השכלה ביתית, ובשנת 1842 החל ללמוד בבית הספר לכמרים. בשנת 1846 הוא עבר לאוניברסיטת סנקט פטרבורג להמשך לימודי פילולוגיה בפקולטה לפילוסופיה. במהלך הלימודים התגבשו את דעותיו לגבי עתידהּ של האימפריה הרוסית; הוא היה בדעה שיש לבצע שינויים מפליגים, הניתנים ליישום רק דרך מהפכה. במקביל ללימודים החל את פעילותו הספרותית. עם סיום לימודיו הוא חזר לסראטוב, ובשנת 1851 החל לעבוד כמוֹרה בבית הספר המקומי. בשנת 1853 התחתן, ולאחר החתונה עבר הזוג הצעיר לסנקט פטרבורג. צ'רנישבסקי התחיל לעבוד בבית הספר לקצינים. על פי העדויות, הוא היה מורה מצוין, אך הוא לא הסתדר עם הנהלת בית הספר ועזב אותה. עם הקמת "סוברמניק" במתכונתו החדשה, נכנס צ'רנישבסקי למערכת העורכים של המגזין. דעותיו של צ'רנישבסקי, ביחד עם אלו של אלכסנדר הרצן, היוו את הבסיס הפילוסופיה של נרודניקים. בשנת 1862 הוא נעצר והועבר למבצר פטרופבלובסקיה. הוא הואשם בכתיבה והפצה של מנשר מהפכני. במסמכי המשטרה הוא מכונה "אויב מס' 1 של השלטון". במהלך מעצרו, שנמשך 678 ימים, כתב רומן חדש: מה לעשות? (?Что делать), שהתפרסם בסוברמניק בשנת 1863. בהתאם להחלטת בית המשפט, גזר דינו של צ'רנישבסקי היה הוצאה להורג מבוימת ציבורית, עבודות כפייה של 7 שנים והגליה לסיביר עד סוף ימיו. הוא סירב להעביר בקשת חנינה לשלטונות. בשנת 1883 הועבר לאסטרחן, ובשנת 1889 קיבל אישור לחזור לסראטוב. כבר בסתיו אותה שנה נפטר. בתקופת ברית המועצות נחשב צ'רנישבסקי לדוגמה של מהפכן, בעיקר לאור ביקורתו החיובית של ולדימיר לנין על הרומן של צ'רנישבסקי. לנין הושפע מדעותיו של צ'רנישבסקי; בשנת 1901 הוא כתב מאמר בשם זהה לרומן ("מה לעשות?"). פרק זה לוקה בחסר. אנא תרמו לוויקיפדיה והשלימו אותו. לדעת צ'רנישבסקי, קיים קשר ישיר בין השלטון, האושר הכלכלי והחינוך. לדעתו, בעלי אמצעים דלים לעולם לא יוכלו להגיע לחינוך טוב, ולכן לא יצליחו לשפר את מצבם. הוא היה בדעה שיש לתקן את החברה על ידי מהפכה. האישיות הרצויה, לדעתו, היא אישיות מגוונת בחינוך במספר תחומים ובעלת יכולת הקְרבה למען הכלל. הייתה לצ'רנישבסקי ביקורת קשה על מצב מערכת החינוך ברוסיה בימיו. זאת בעיקר עקב הרמה הנמוכה של המדע במדינה, לימוד ללא ערכים ואי-שוויון בחינוך בין גברים ולנשים. הוא סבר כי שינויי השלטון בעקבות המהפכה יביאו לשינויים גדולים בחברה ובאנשים. יצירות של צ'נישבסקי ניקולאי צ'רנישבסקי, באתר אנציקלופדיה בריטניקה (באנגלית) ניקולי גברילוביץ צ'רנישבסקי (1828-1889), דף שער בספרייה הלאומית ניקולאי צ'רנישבסקי, באתר "Find a Grave" (באנגלית) ניקולאי צ'רנישבסקי, ברשת החברתית Goodreads
סאני ג'ורגנסון

כריסטיאן אדולף "סאני" ג'ורגנסון השלישי, (באנגלית: Christian Adolph "Sonny" Jurgensen III ; נולד ב-23 באוגוסט 1934, בווילמינגטון, קרוליינה הצפונית) הוא שחקן פוטבול אמריקאי לשעבר בליגת ה-NFL. ג'ורגנסון החל את קריירת הפוטבול שלו באוניברסיטת דיוק. הוא הצטרף לקבוצת הפוטבול של האוניברסיטה ב-1956 כקוורטרבק מחליף. אולם את הרושם הגדול ביותר, באותה עונה עשה דווקא בתפקיד מגן אחורי כשהשווה את שיא הקבוצה בכך שחטף את הכדור לפחות פעם אחת בארבעה משחקים רצופים. ב-1955 קיבל ג'ורגנסון את תפקיד הקוורטרבק הפותח ושמר גם על תפקידו כמגן עד שסיים את לימודיו ב-1956. בדראפט של שנת 1957 נבחר ג'ורגנסון על ידי פילדלפיה איגלס בסיבוב הרביעי. הוא היה בתפקיד הקוורטרבק המחליף עד שנת 1961 בה הפך לקוורטרבק הפותח, כבר בעונתו הראשונה כפותח נבחר לשחק במשחק הפרובול. בעקבות פציעה, ב-1964 הועבר ג'ורגנסון בטרייד לוושינגטון רדסקינס. כבר בעונתו הראשונה ברדסקינס נבחר שנית למשחק הפרובול. אחד ממשחקיו הזכורים ביותר של ג'ורגנסון הוא משחק חג ההודיה, 1965. במשחק הוביל את הרדסקינס לניצחון לאחר פיגור של 21 נקודות. במשחק זרק 411 יארדים ובעצמו רץ לטאצ'דאון. ב-1974, עונתו האחרונה הופיע ג'ורגנסון לראשונה במשחק פלייאוף בו הפסיד ללוס אנג'לס ראמס. וינס לומברדי התבטא על ג'ורגנסון: ג'ורגנסון הוא קוורטרבק גדול. הוא מחזיק שם בתנאים קשים. הוא עלול להיות הטוב ביותר, כפי שהליגה מעולם לא ראתה. הוא הטוב ביותר שאני ראיתי. — [דרוש מקור] מדיה וקבצים בנושא סאני ג'ורגנסון בוויקישיתוף ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
אהרון פינקר

אהרון פינקר (באנגלית: Aron Pinker;‏ 19 באפריל 1934 - 14 בספטמבר 2018) היה פיזיקאי, מתמטיקאי וחוקר מטאורולוגיה ישראלי אמריקאי, אשר פעל גם בתחום החינוך המדעי ופיתוח תוכניות לימודים במדעי הטבע, בעיקר בארצות הברית. פינקר נולד בוורשה שבפולין. הוא הוסמך למוסמך האוניברסיטה העברית בירושלים בפיזיקה, מתמטיקה ומטאורולוגיה (1960), ולתואר שלישי במתמטיקה, מאוניברסיטת קולומביה בארצות הברית (1969). בשנים 1965-1960 הצטרף לאוניברסיטת בר-אילן ברמת גן, והורה בה פיזיקה. ב-1976 היה פרופסור אורח באוניברסיטת חיפה, ומאוחר יותר, עבר ל-Frostburg State University במערב מרילנד, בה שימש פרופסור למתמטיקה. בשנים 1970–1980 שימש פינקר עורך כתב העת FSC Journal of Mathematics Education. עסק גם בניהולם של פרויקטים חינוכיים ובפיתוחן של תוכניות לימודים בתחומים שונים של מדעי הטבע. במסגרת עבודה זו בתחום החינוך המדעי היה גם פעיל בוועדות מקצועיות שונות, אמריקאיות ובינלאומיות, בתחומי החינוך המדעי, בעיקר, בפיזיקה ובמתמטיקה. לפינקר היו פרסומים רבים באנגלית ובעברית. את זמנו הפנוי הוא הקדיש למדעי היהדות, ואף פרסם מספר מאמרים בתחום. נפטר ב-14 בספטמבר 2018 בסילוור ספרינג, מרילנד שבארצות הברית. ספר האטום: יסודות הפיזיקה האטומית והגרעינית / מאת אהרן פינקר, ירושלים: ר' מס (ספרית דני למדע פופולרי; ספר 70), תשכ"ד-1964. מבחר בעיות במתמטיקה: בצירוף פתרונות מלאים לכל הבעיות / א' פינקר, ירושלים: ר' מס, תשכ"ד-1964. תורת היחסות / אהרון פינקר, תל אביב: דקל-פרסומים אקדמיים, תשמ"ב-1982. מפרי עטו: Aron Pinker, Nahum - The Prophet and his Message, Jewish Bible Quarterly אהרן פינקר (1934-2018), דף שער בספרייה הלאומית
אהוד אלעד

אהוד אלעד (11 במאי 1936 – 5 ביוני 1967) היה מפקד גדוד טנקים בחטיבה 7 של צה"ל, אשר נהרג בעת שפיקד על גדודו בקרב בסיני במהלך מלחמת ששת הימים. על פעולתו במלחמה זו הוא עוטר בעיטור העוז. אהוד אלעד נולד בכפר סבא למשפחת איידלמן. הוא היה חבר בתנועת הנוער העובד וסיים את לימודיו בבית הספר התיכון על שם ברל כצנלסון בעיר. בשנת 1954 התגייס לצה"ל, ולאחר סיום שירותו הסדיר המשיך לצבא הקבע. כקצין שריון זוטר לחם אלעד בשנת 1960 בפעולת התגמול בתאופיק. באמצע שנות ה-60 נמנה אלעד עם אנשי השריון הראשונים אשר יצאו לארצות הברית ללמוד את טנק המגח (פטון M48) לקראת ראשית קליטתו בחיל השריון. לדברי פקודיו, בלט אלעד כמפקד קשוח בעל ידע מקצועי רב. הוא נחשב כמומחה לטנק הפטון בשל תכונות אלו בחר מפקד גיסות השריון, האלוף ישראל טל באלעד, בעודו בדרגת רב-סרן, לפקד על אחד משני גדודי טנקי הפטון שהוקמו בצה"ל לפני מלחמת ששת הימים. ערך מורחב – קרב רפיח (1967) ערב מלחמת ששת הימים פיקד אלעד על גדוד 79, גדוד טנקי הפטון של חטיבה 7. בבוקר 5 ביוני 1967 תקפה אוגדה 84 בפיקודו של האלוף טל, ובה חטיבה 7, את המערכים המצריים המבוצרים בצפון סיני. אלעד פיקד על גדודו בהסתערות חטיבה 7 על המתחם המצרי בצומת רפיח, ובמהלך חלק מן הקרב נע הטנק שלו בראש הגדוד. בעת הקרב פגעו פגזי נ"ט בטנק שלו והוא נפצע בפניו, בגבו ובידו, אך הוסיף לפקד על הגדוד. בצהרי אותו יום פיקד על הגדוד בקרב לכיבוש המתחם המצרי בשיח' זוויד, ממערב לרפיח. ערך מורחב – קרב הג'יראדי ב-5 ביוני אחר הצהרים תקף גדוד 79 את המתחם המצרי המבוצר במיצר הג'יראדי שממזרח לעיר אל עריש. אלעד פיקד על גדודו בהתקפה והתייצב שוב בראשו, אך זמן קצר לאחר תחילתה נפגע הטנק שלו והוא נהרג. קצין המבצעים של הגדוד, סגן עמרם מצנע, שהיה עמו בטנק, לא רצה בתחילה להודיע לגדוד על מות המג"ד, שהיה נערץ על אנשיו. המח"ט גונן חשב כמוהו ופיקד על הגדוד במשך כמחצית השעה. לאחריה נמסר הפיקוד על הגדוד לידי סגנו של אלעד, רב-סרן חיים ארז, והגדוד הבקיע את המתחם והגיע לאל-עריש. אהוד אלעד הניח אשה. הוא נקבר בבית הקברות הצבאי לשעת חירום שליד קיבוץ בארי. לאחר מכן הובא לקבורה בבית הקברות הצבאי בכפר סבא. לאחר מותו הוענקה לו דרגת סגן-אלוף. לזכרו של אלעד מוקדש השיר "הלך אחי", שכתב אחיו, גדעון אלעד, והלחין יוחנן זראי. השיר, שנכתב לבקשתו של ישראל טל, הושר על ידי רן אלירן. על לחימתו של אלעד בראש גדודו הוענק לו ציון לשבח, אשר הומר בשנת 1973 לעיטור העוז. נוסח העיטור: במלחמת ששת הימים, פקד סא"ל אהוד אלעד ז"ל על גדוד טנקים. בקרב על מוצבי צומת רפיח, הוביל את יחידתו להסתערות, נפצע בפניו ובידו, אך לא הסכים שיעבירוהו לטיפול. בהמשך הלחימה פקד על גדודו בהעזה ובאומץ-לב. בהסתערות על מערכי אל-ג'ירדי בהובילו את הכוח שעליו פקד, נפגע ונהרג. אהוד אחי, שריונר, ליקט וערך: גדעון אלעד, באר שבע : הקרן להנצחת זכרו של אהוד אלעד, תשל"ז. שבתי טבת, חשופים בצריח, ירושלים: שוקן, תשכ"ח. יוסי פורת, "המג"ד אהוד אלעד עדיין דמות מופת", באתר הגבורה, צוות, 1999 (באתר "הגבורה") אהוד אלעד באתר ההנצחה יזכור אהוד אלעד באתר עיטורי צה"ל "בעוז רוחם" אתר לזכרו (אורכב 03.03.2016 בארכיון Wayback Machine) הכולל תמונות ממהלך חייו אהוד אלעד (1936-1967), דף שער בספרייה הלאומית טבת, עמ' 231. טבת, עמ' 17-18. המח"ט גונן אסר על מפקדי הגדודים שלו לנוע בראש יחידותיהם ללא קבלת אישורו (טבת, עמ' 184). http://www.nostalgia.org.il/album_details.asp?id=53 יעקב העליון, "מזמור לאהוד"-שיר להנצחת חייל שנפל, מעריב, 10 באוגוסט 1969
מכללת רעננה

מכללת רעננה היא מוסד ללא כוונות רווח, המספק קורסים, סדנאות, השתלמויות והרצאות להשכלה והעשרה במגוון רחב של נושאים ותחומים. בגלגולה הראשון היא פעלה בשנים 2010-1994, ושכנה במערב העיר רעננה. המכללה נוסדה ב-1994 על ידי אורה שיינרמן ועיריית רעננה, ולמדו בה כ-3,350 תלמידים. היא הציעה מסלולי לימוד לתואר ראשון ושני מטעם האוניברסיטה הפתוחה, השוכנת גם היא ברעננה. בנוסף, התקיימו במכללה לימודי תעודה בתחומי הנדל"ן (בשיתוף עם מרכז לי מרשל ללימודי נדל"ן) ושוק ההון (בשיתוף עם חברת מגדל שוקי הון). עוד פעלה במכללה מכינה קדם אקדמית שנוסדה בשנת 1999 ואשר בה למדו כאלף תלמידים מדי שנה. בסוף שנת הלימודים תש"ע (קיץ 2010) נסגרה המכללה במיקומה הישן על ידי עיריית רעננה. במבנה המכללה פועל כיום בית-ספר השייך לרשת תל"י. אתר האינטרנט הרשמי של מכללת רעננה פתרון זמני לסטודנטים של מכללת רעננה: נמצאו שני מרכזי למידה ערך זה הוא קצרמר בנושא אוניברסיטאות ומכללות ובנושא ישראל. אתם מוזמנים לתרום לוויקיפדיה ולהרחיב אותו.
Firth of Fifth

Firth of Fifth היא יצירת רוק מתקדם של להקת ג'נסיס, שהתפרסמה באלבום Selling England by the Pound ב-1973. אורך היצירה כ-10 דקות והיא מכילה את מאפייניו המובהקים של זרם הרוק המתקדם שאליו השתייכה להקת ג'נסיס באותה התקופה. היצירה נפתחת בקטע סולו פסנתר בעל אופי רפסודי, בטונאליות של סי במול (Bb). הפתיחה מתאפיינת באקורדים מפורקים המנוגנים במשקלים א-סימטריים כדוגמת 13/16 ו-15/16. לאחר פתיחת הפסנתר מגיעים מספר בתים המנוגנים על ידי ההרכב כולו. הבתים מתאפיינים במרקם רוק הכולל גיטרות חשמליות, קלידים ותופים. הטונאליות בבתים היא של סי מז'ור (B) ובסופם הופכת הטוניקה שלהם לדומיננטה של קטע מעבר בטונאליות של מי מינור (Em). לאחר קטע המעבר הקצר, המנוגן על ידי באס, פסנתר ותופים, מגיע נושא קצר המנוגן על ידי חליל ובליווי פסנתר מסתיים ומגיע לקטע מעבר נוסף בטונאליות של דו מינור (Cm). קטע מעבר זה (המנוגן על ידי פסנתר, באס ותופים) מציג מסגרת הרמונית מודאלית - דרגה ראשונה מינורית ודרגה רביעית מז'ורית, דבר המאפיין מודוס דורי (אם כי המלודיה בקטע זה אינה מודאלית בהכרח). בקטע זה מואץ הטמפו והוא מוביל להתגברות המתח. קטע המעבר מסתיים בדרגה הרביעית - פה מז'ור (F). דרגה זו מתפקדת כדומיננטה שניונית לקטע הבא (בטונאליות של סי במול -Bb). קטע זה הוא בעצם מנגינת הפתיחה המנוגנת בהרכב מלא במקום בפסנתר בלבד. התופים מדגישים את המשקלים השבורים, הבס מדגיש את התפקיד שאותו ביצעה יד שמאל בפסנתר בפתיחה, והמנגינה עצמה מנוגנת על ידי סינתיסייזר. רפריזה זו מסתיימת בפתיחתו של סולו גיטרה בטמפו איטי יותר ובמשקל קבוע של 4\4. סולו גיטרה זה משתמש, מפתח ומרחיב את הנושא שנוגן על ידי חליל בשלב מוקדם יותר. קטע זה מסתיים ומוביל לבית אחד נוסף שבסיומו מופיע מוטיב קצר מפתיחת הפסנתר הפותח את הקטע. כותרת השיר, Firth of Fifth, נבחרה כמשחק מילים על שמו של נהר הפורת' (Firth of Forth). מילות הבתים נכתבו ככל הנראה על ידי קלידן הלהקה טוני באנקס. במספר מקרים ניתן לראות התייחסות של חברי הלהקה למילים- התייחסות זו היא תמיד שלילית ומבטלת. רבים ניסו לנתח את הטקסט הביזארי אך מעולם לא ניתן לו הסבר מלא. למרות זאת, על פי טוני בנקס נכתב השיר ברובו כתיאור של נהר הזורם אל מול עיירה (כגון He rides majestic, past homes of men...). כמה ממילות השיר קושרות אותו גם לנושאים כמו דת, מיתולוגיה יוונית, יחסים בין האדם לאל, טבע, פילוסופיה וכו'. מספר שנים לאחר יציאתו, עלה השיר לרשת הזרמת המדיה ספוטיפיי. נכון לספטמבר 2020 צבר השיר כ-10 מיליון השמעות. מדיה וקבצים בנושא Firth of Fifth בוויקישיתוף מידע על היצירה "Firth of Fifth" באתר מיוזיק בריינז סרטון השיר "Firth of Fifth" באתר יוטיוב Songfacts, Firth Of Fifth by Genesis - Songfacts, www.songfacts.com (באנגלית) Firth of Fifth - New Stereo Mix, נבדק ב-2020-04-02
רוושאן אירמטוב

רוושאן סייפידינוביץ' אירמטוב (באוזבקית: Ravshan Sayfiddinovich Ermatov, Равшан Сайфиддинович Эрматов; נולד ב-9 באוגוסט 1977) הוא שופט כדורגל אוזבקי. אירמטוב משמש כשופט כדורגל בינלאומי מטעם פיפ"א מאז 2003, והמשחק הראשון בו שפט היה בין נבחרות וייטנאם ולבנון, ב-31 במרץ 2004. הטורניר הבינלאומי החשוב הראשון בו שימש כשופט היה גביע העולם בכדורגל עד גיל 20 שנערך בשנת 2007 בקנדה. הוא שפט בטורניר זה בשני משחקים, בין נבחרות גמביה ומקסיקו, ובין נבחרות צ'ילה וקונגו. ב-21 בדצמבר 2008 שפט אירמטוב במשחק הגמר של אליפות העולם לקבוצות, בין מנצ'סטר יונייטד ל-ליגה דה קיטו. באותה שנה נבחר לראשונה בידי קונפדרציית הכדורגל של אסיה לשופט הטוב ביותר באסיה. גם בשנים 2009, 2010 ו-2011 נבחר אירמטוב לשופט השנה באסיה. במונדיאל 2010 היה אירמטוב הצעיר ביותר בסגל השופטים. הוא שפט בכמה מהמשחקים החשובים, בהם משחק הפתיחה בין נבחרות דרום אפריקה ומקסיקו, משחק רבע הגמר בין נבחרות גרמניה וארגנטינה ומשחק חצי הגמר בין נבחרות אורוגוואי והולנד. בנוסף הוא גם שפט בגביע הקונפדרציות 2013, במונדיאל 2014 ובמונדיאל 2018. במקביל לעיסוקיו כשופט, משמש אירמטוב כמדריך בבית ספר לכדורגל. מדיה וקבצים בנושא רוושאן אירמטוב בוויקישיתוף רוושאן אירמטוב, באתר Soccerway פרופיל השופט, באתר Transfermarkt אברהם קליין, אירמטוב מאוזבקיסטן - השופט הטוב במונדיאל, באתר ynet, 4 ביולי 2010 ערך זה הוא קצרמר בנושא שופטי כדורגל. אתם מוזמנים לתרום לוויקיפדיה ולהרחיב אותו.
א פילטה

אָ פִילֵטָה (בקורסיקאית: A Filetta – שׂרך) היא להקה קולית מקורסיקה שהוקמה על ידי מישל פרסאטי (Michel Frassati) ואחרים בשנת 1978 בבלאניה (Balagne). משמעות שם הלהקה בא מהביטוי הקורסיקאי S'e scurdatu di a filetta (הוא שכח את השרך), המתייחס לאדם שהתרחק משורשיו. הלהקה מתמחה במוזיקה קולית פוליפונית האופיינית לאי קורסיקה. הבכורה האמיתית של להקת הצעירים התרחשה בשנת 1982, כשיחד עם להקת "או סווליו קלווזה" (U Svegliu Calvese) ביצעה בשבוע הקדוש את שירי ה"פאסיון" הקורסיקאי ביישוב קלנזאנה. הרפרטואר של הקבוצה כולל שירי דת ושירים חילוניים, רבים מהם על מילים שכתבו האחים אקוואביבה, חברי הלהקה. הזמרים מתעניינים גם במסורות דומות של עמים אחרים, כמו למשל בפוליפוניה הגאורגית. אמנות זמרתם מגיעה לרמה גבוהה המוערכת מאוד על ידי הביקורת המקצועית.[דרוש מקור] הקבוצה הקולית מורכבת משבעה זמרים: ז'אן קלוד אקוואביבה Jean-Claude Acquaviva (החל מ-1978) ז'אן סיקוראני Jean Sicurani (אחד המייסדים) ז'וזה פיליפי José Filippi (החל מ-1983) פול ז'אנסילי Paul Giansily (החל מ-1984) מקסים וייאמייה Maxime Vuillamier (החל מ-1989) ז'אן-לוק ז'רונימי Jean-Luc Geronimi (החל מ-1997) צ'צ'ה אקוואביבה Ceccè Acquaviva עם הלהקה משתפת פעלה גם הזמרת ואלרי סלדוצ'י. 1981 – Machja n’avemu un'altra (אין לנו שיחים אחרים) 1982 – O'Vita (או, החיים) 1984 – Cun tè (איתך) 1987 – Sonnii Zitillini e In l'abbriu di e stagioni 1989 – A u visu di tanti 1992 – Ab’eternu 1994 – Una tarra ci he 1997 – Passione (פאסיון) 1998 – Don Juan, פסקול הסרט דון ז'ואן מאת ז'אק ובר 1999 – Himalaya, l'enfance d'un chef, פסקול הסרט הימלאיה - ילדותו של מנהיג מאת אריק ואלי 2000 – "Le libertin", פסקול הסרט המתירן מאת ז'אק ובר 2000 – השתתפות בפסקול הסרט כמו מגנט של כאמל סאלח ופיליפ פראג'ונה ("אחנאטון") 2001 – פסקול הסרט העם הנודד (Il popolo migratore) של ז'אק פרן 2002 – Intantu 2003 – Si di mè 2005 – פסקול הסדרה "משוחררת" (Liberata) בערוץ France 3 2006 – Medea (מדיאה), על טקסטים מהמחזה בלטינית "מדאה" של סנקה 2008 – Bracanà (צבע), על טקסטים ליטורגיים, מילים של ז'.ק. וז'. אי. אקוואביבה, פרימו לוי (מתוך הספר "הזהו אדם?") ופטרו פמפסג'ולו סנטוצ'י. אחד השירים נקרא "טרבלינקה". 2009 – Trent'anni pocu, trent'anni assai (שלושים שנה מעט, שלושים שנה הרבה), DVD עם סרט תיעודי מאת קטי רוקי וקונצרט בקאלווי בשנת 1997 השתתפה הלהקה באלבום עם העיבודים של מוריס ראוול לפי שירים מסורתיים קורסיקנים. פרס אקדמיית "שארל קרו" (Prix de l'académie Charles Cros)‏ – 1995 (על האלבום "Una tarra ci hè"),‏ 2009 (על האלבום Bracanà) Diapason d'Or דיאפזון הזהב – 1993, 1997 Choc du Monde de la Musique (שוֹק די מונד דה לה מוזיק) – 1993, 1995, 1997 פרס סזאר לפסקול הטוב ביותר בשביל המוזיקה לסרט "הימלאיה - ילדותו של מנהיג" – 2000 A Filetta, tradition et ouverture - De la polyphonie corse au chant du monde, Jean-Claude Casanova, Colonna Edition, 2009 מדיה וקבצים בנושא א פילטה בוויקישיתוף אתר האינטרנט הרשמי של א פילטה א פילטה, באתר MusicBrainz (באנגלית) א פילטה, באתר Discogs (באנגלית) א פילטה, באתר Songkick (באנגלית) L'Invitu, אתר לא רשמי בצרפתית, איטלקית וגרמנית Tra Noi, אתר בצרפתית, אנגלית הולנדית א פילטה באתר "רוח הדרום"
יומולדת (מיני-אלבום)

יומולדת הוא מיני אלבום שנוצר משיתוף פעולה בין ברי סחרוף לאינפקטד מאשרום. שיר הנושא הוא רמיקס משותף לשיר "יומולדת" שיצא לראשונה באלבום "חם על הירח" של סחרוף. "'Statik Dancin" הוא חידוש לשיר של להקת מינימל קומפקט בה היה חבר סרוף. השיר המקורי יצא באלבום "One by One", אלבום הבכורה של הלהקה שיצא בשנת 1982. השיר "Deeply Distrubed" נכלל באלבום "Converting Vegetarians" של אינפקטד משרום שיצא לאור בשנת 2003. שיתוף הפעולה נשחב לנקודת הפריצה של ההרכב למיינסטרים בישראל. Birthday / יומולדת (Infected Mushroom remix) 'Statik Dancin Deeply Disturbed ברי סחרוף - שירה, לחנים, גיטרות. עמית דובדבני - קולות והפקה מוזיקלית. ארז אייזן - קלידים והפקה מוזיקלית. מידע על האלבום יומולדת באתר MusicBrainz האזנה לאלבום באתר הרשמי של ברי סחרוף ינון מילס, דוגמניות, רכבי יוקרה ומוזיקה: אינפקטד משרום והחלום האמריקני, באתר nana10‏, 5 בינואר 2019
ליידיטרון

ליידיטרון (באנגלית: Ladytron) היא להקת אלקטרופופ / גל חדש שהוקמה בליברפול שבבריטניה בקיץ 1999. שמה של הלהקה נלקח משיר באותו שם של להקת רוקסי מיוזיק. אחת מסולניות ההרכב היא הישראלית לשעבר מירה ארויו שעלתה לישראל מבולגריה בהיותה בת 10, והיא החברה היחידה בהרכב שאינה מליברפול במקור. ליידיטרון משלבת אלמנטים של מוזיקה אלקטרונית, פופ וגל חדש, ובין השאר משתמשת בסינתסייזרים אנלוגיים המעניקים לשיריה צליל וינטאג' האופייני לשנות השמונים המוקדמות. כל אחד מארבעת חברי ההרכב כותב שירים באופן עצמאי, מה שמוסיף אופי אקלקטי לאלבומים שלהם. סביב ליידיטרון התפתח קהל גדול שמלווה אותם בהופעות בכל העולם, כבר מאז שחרורו של האלבום "Light & Magic". עדת המעריצים של הלהקה הלכה וגדלה אחרי יציאת האלבומים "Witching Hour" ו-"Velocifero". אלבום הבכורה 604 שיצא ב-2001, שוחרר בחברות התקליטים Emperor Norton/Invicta HIFI. הסינגל הראשון, "פלייגרל" משך תשומת לב ונהנה מחשיפה בינלאומית. האלבום השני של הלהקה, Light & Magic, שוחרר לחשיפה רחבה ב-2002 וכלל את הלהיטים "Seventeen",‏ "Evil" ו-"Blue Jeans". ליידיטרון הקליטו את האלבום השלישי שלהם, Witching Hour, במהלך סיבוב ההופעות שלהם עם אלבומם, "Light & Magic". הוא כלל את ההסינגלים: "Sugar" ו-"Destroy Everything You Touch". הלהקה סיימה לעבוד על אלבום האולפן הרביעי שלהם, Velocifero, בחודש פברואר 2008. האלבום זכה לביקורות טובות והסינגלים הבולטים מתוכו היו: "Runaway" ו-"Ghosts". בתחילת בשנת 2011 יצא "Best of 00-10", אוסף להיטים המסכם עשור לפעילותה של הלהקה. האלבום כלל גם 2 שירים חדשים: "Ace of Hz" (שיצא כסינגל כבר ב-2010 וכן בפסקול של פיפ"א 2011) ו-"Little Black Angel", גרסת קאבר לשירם של להקת Death in June ליידיטרון הפיקו רמיקסים לאמנים רבים: פלסיבו, דייב גאהן (סולן להקת דפש מוד), בלונדי, גולדפראפ, בלוק פארטי, Kings of Convenience, Apoptygma Berzerk, She Wants Revenge, סולווקס ו-Nine Inch Nails. 2001 - 604 2002 - Light & Magic 2005 - Witching Hour 2008 - Velocifero 2010 - Best of 00-10 - אלבום אוסף 2011 - Gravity the Seducer 1999 - Commodore Rock EP 2000 - Mu-Tron EP 2003 - Softcore Jukebox 2006 - Extended Play 2006 - The Harmonium Sessions 2009 - Live At The London Astoria 16.07.08 2010 - Velocifero (Remixed and Rare) 2011 - Best of 00-10 2011 - Best of Remixes מדיה וקבצים בנושא ליידיטרון בוויקישיתוף אתר האינטרנט הרשמי של ליידיטרון ליידיטרון, ברשת החברתית פייסבוק ליידיטרון, ברשת החברתית אקס (טוויטר) ליידיטרון, במסד הנתונים הקולנועיים IMDb (באנגלית) ליידיטרון, באתר ספוטיפיי ליידיטרון, באתר Last.fm (באנגלית) ליידיטרון, באתר AllMusic (באנגלית) ליידיטרון, באתר MusicBrainz (באנגלית) ליידיטרון, באתר דיזר ליידיטרון, באתר Discogs (באנגלית) ליידיטרון, באתר Songkick (באנגלית) ליידיטרון, באתר SecondHandSongs ליידיטרון, באתר בנדקמפ ליידיטרון, באתר בילבורד (באנגלית)
בת' בוטספורד

אליזבת אן "בת'" בוטספורד (באנגלית: Elizabeth Anne "Beth" Botsford; נולדה ב-21 במאי ב-1981) היא שחיינית עבר אמריקאית. היא אלופה אולימפית בעלת שתי מדליות זהב אולימפיות. בוטספורד נולדה בבולטימור, מרילנד. היא התאמנה במועדון השחייה של צפון בולטימור (השחיין הגדול ביותר שהתאמן במועדון זה הוא מייקל פלפס. בנוסף, התאמנו במועדון זה מדליסטיות אולימפיות נוספות: תרזה אנדרוז, אניטה נול וקייטי הוף). באולימפיאדת אטלנטה (1996) זכתה בוטספורד בשתי מדליות זהב, במשחה ל-100 מטר גב בתוצאה של 1:01.19 דקות, לפני בת ארצה ויטני הדג'פאת' (1:01.47 דקות) ומריאן קריאל מדרום אפריקה (1:02.12 דקות) ובמשחה שליחות 4x100 מטר מעורב בתוצאה של 4:02.88 דקות, לפני אוסטרליה (4:05.08 דקות) וסין (4:07.34 דקות). בנוסף, היא סיימה במקום העשירי במשחה ל-200 מטר גב בתוצאה של 2:13.48 דקות. באליפות העולם בשחיה שנערכה בפרת', אוסטרליה בשנת 1998 סיימה בוטספורד במקום החמישי במשחה ל-100 מטר גב בתוצאה של 1:02.31 דקות. במשחקים הפאן-אמריקאיים שנערכו בוויניפג, קנדה בשנת 1999 זכתה בוטספורד בשתי מדליות. מדליית כסף במשחה ל-200 מטר גב בתוצאה של 2:12.95 דקות ובמשחה ל-100 מטר גב בתוצאה של 1:02.48 דקות. באוניברסיאדה שנערכה בטגו, קוריאה הדרומית בשנת 2003 זכתה בוטספורד בשתי מדליות כסף, במשחה ל-50 מטר גב בתוצאה של 29.27 שניות ובמשחה שליחות 4x100 מטר מעורב בתוצאה של 4:07.63 דקות. בנוסף, היא סיימה במקום הרביעי במשחה ל-100 מטר גב בתוצאה של 1:02.55 דקות. בת' בוטספורד, באתר olympedia.org בת' בוטספורד, באתר Swimrankings sports123.com (אורכב 04.03.2016 בארכיון Wayback Machine)
עבדות (פירושונים)

האם התכוונתם ל... עבדות – בעלות של אדם על אדם אחר, בה נשללת מהאחר חירותו התנועה לביטול העבדות – תנועה פוליטית המתנגדת אידאולוגית לעבדות מכל סוג איסור על עבדות במשפט הישראלי חוף העבדים - שמו ההיסטורי של אזור במערב אפריקה, לחופי מפרץ בנין. בהיסטוריה עבדות בארצות הברית ביטול העבדות בברזיל עבדות ביוון העתיקה עבדות ברומא העתיקה עבדות באפריקה עבדות באימפריה העות'מאנית סחר העבדים הערבי סחר העבדים האטלנטי עבדות בדתות עבד כנעני – גוי השייך ליהודי, שהוא בעל מעמד ביניים, ומחויב בחלק מהמצוות. עבד עברי – יהודי שמכר את עצמו ליהודי אחר, או שנמכר ליהודי אחר בעוון גנבה, כאשר אין לו די ממון להשיב את הגנבה אמה עבריה – דיניה של נערה שנמכרה על ידי אביה טרם בגרותה עבדות באסלאם עבדות בדת הבהאית עבדות בתנ"ך מין עבדות מין – כפיית בני אדם למעשים שנועדו לספק צרכים מיניים עבדות מינית (BDSM) אומנות עבד – סיפור מדע בדיוני קצר מאת הסופר אייזק אסימוב ציפור אלוהים שבשמים - רומן משנת 2013 מאת ג'יימס מקברייד עבדי זמן - שיר משירי רבי יהודה הלוי.